Diari Oficial de la Generalitat Valenciana


Sumari del DOGV 3204, del 16-03-1998 (1998/1692)

RESOLUCIÓ de 2 de febrer de 1998, de la Direcció Territorial de la Conselleria d'Ocupació, Indústria i Comerç per la qual se sotmet a informació pública el Projecte d'Instal·lacions de la Connexió de Gas Natural a la Indústria Productos Alimenticios Río.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3204

Data del DOGV
:   16-03-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1692


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 2 de febrer de 1998, de la Direcció Territorial de la Conselleria d'Ocupació, Indústria i Comerç per la qual se sotmet a informació pública el Projecte d'Instal·lacions de la Connexió de Gas Natural a la Indústria Productos Alimenticios Río. [1998/Q1692]
  
Als efectes establits en els capítols III i IV de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos; en el Reglament General del Servei Públic de Gasos Combustibles, aprovat per mitjà del Decret 2.913/1973, de 26 d'octubre; en l'article 17 de la Llei d'Expropiació Forçosa, i 56 del seu reglament, se sotmet a informació pública el Projecte d'Instal·lacions les característiques del qual es detallen a continuació:
  
Peticionari: Enagás, SA, amb domicili a Madrid, avinguda de América, número 38.
  
Objecte de la petició: autorització del Projecte d'Instal·lacions de la Connexió de Gas Natural a la Indústria Productos Alimenticios Río, al terme municipal de Paterna.
  
Descripció de les instal·lacions:
  
Canonada: d'acer al carboni, tipus API 5L GR.B., amb diàmetres de 2- i 6?.
  
Pressió de disseny: 16 bar relatius.
  
Longitud: 899 metres, que circulen íntegrament pel terme municipal de Paterna.
  
Pressupost: set milions trenta-una mil set-centes vint pessetes (7.031.720 PTA).
  
El projecte inclou els plans parcel·laris i la relació concreta i individualitzada de béns i drets afectats.
  
Afectació a finques particulars derivada de la construcció del gasoducte i les seues instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
Imposició de servitud permanent de pas, en una franja de terreny de dos (2) metres al llarg del gasoducte, un a cada costat de l'eix, per on anirà enterrada la canonada o les canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
2. Prohibició de realitzar qualsevol tipus d'obres o d'efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions, amb pagament, si escau, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació. En aquesta zona es faran desaparéixer, temporalment, tots els obstacles i es realitzaran les obres necessàries per a la línia i la instal·lació de la canalització i els elements annexos, i s'executaran els treballs o les operacions necessàries per als esmentats fins.
  
Tres. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas, en una franja de terreny d'un (1) metre d'ample al llarg del gasoducte, per on aniran enterrats els cables de connexió i els elements dispersors, que s'ajustarà a la prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos i de realitzar qualsevol tipus d'obra.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació i en la qual es faran desaparéixer tots els obstacles, i també realitzar les obres necessàries per a la línia i el muntatge de les instal·lacions i els elements annexos, i s'executaran les obres o operacions necessàries per als esmentats fins.
  
Cosa que es fa pública perquè se'n prenga coneixement, i especialment pels propietaris de terrenys i els altres titulars afectats per l'esmentat projecte, la relació dels quals s'insereix al final d'aquest anunci, perquè l'expedient es puga examinar en aquest Servei Territorial d'Indústria i Energia de València, situat al carrer de Gregorio Gea, 27, 46178 València, i també els plans parcel·laris a l'ajuntament respectiu, i presentar en aquest Servei Territorial, en un exemplar triplicat, les al·legacions que consideren oportunes en el termini de 20 dies, des de l'endemà de la inserció d'aquest anunci.
  
València, 2 de febrer de 1998.- El director territorial: Alejandro Marín Arcas.